
      P R I M A R U L
 Nr. 27/11050/07.02.2025
R E F E R A T   DE   A P R O B A R E
privind aprobarea proiectului „Revitalizare și Regenerare urbană 

în Municipiul Brad, Județul Hunedoara”, precum și a 
cheltuielilor aferente investiției

Municipiul Brad a depus o solicitare pentru obținerea unei finanțări nerambursabile pentru proiectul de investiție „Revitalizare și Regenerare urbană în Municipiul Brad”, SMIS 335338, în cadrul apelului de proiecte PRV/198/PRV_P7/OP5/RSO5.1/PRV_A37 – municipii. 
După derularea perioadei de evaluare administrativă și tehnico-financiară, proiectul depus a fost declarat ACCEPTAT la finanțare prin Adresa ADR Vest nr. 2025NOF000503/16.01.2025.

Prin adresa nr. 15311/31.01.2025 a fost demarată etapa de contractare în cadrul căreia este obligatoriu a se emite și, ulterior, transmite Hotărârea Consiliului Local al Municipiului Brad de aprobare a proiectului a cărui finanțare a fost solicitată.

Astfel, proiectul “Revitalizare și Regenerare Urbană în Municipiul Brad, Județul Hunedoara", prin reabilitarea, modernizarea și dotarea Parcurilor Tineretului și Parcului Dacilor, își propune îmbunătățirea calității vieții locuitorilor prin transformarea acestor zone într-un spațiu de recreere sigur și atractiv pentru toate categoriile de vârstă. 
Proiectul “Revitalizare și Regenerare Urbană în Municipiul Brad" este un exemplu de abordare integrată a dezvoltării urbane, cu un impact în multiple domenii precum: 
- social - prin amenajarea aleilor, locurilor de joacă și a zonelor de relaxare, parcurile devin spații accesibile și prietenoase pentru familii, tineri și vârstnici și persoane cu vedere redusă, persoane cu dizabilități în condiții de siguranță și independent (iluminat public diferențiat, marcaj tactil, signalistică sonoră, borduri joase/ borduri la nivel cu carosabilul);

- economic - prin crearea de noi spații verzi bine amenajate poate duce la creșterea interesului pentru turismul durabil;

- mediu - plantarea de arbori și arbuști și îmbunătățirea vegetației existente, contribuind astfel la crearea unui mediu mai sănătos și la îmbunătățirea calității aerului, utilizarea unor soluții durabile, cum ar fi sistemele de irigație eficiente;

- cultural - reabilitarea scenei și amfiteatrului va permite organizarea de activități culturale și evenimente periodice, promovând astfel patrimoniul cultural al municipiului și stimulând turismul. 
Proiectul "Revitalizare și Regenerare urbană în Municipiul Brad" nu doar că îmbunătățește calitatea vieții locuitorilor din municipiul Brad, dar contribuie și la regenerarea economică și socială a municipiului, transformându-l într-un loc mai atractiv atât pentru locuitori, cât și pentru turiști și investitori.

Valoarea totală a proiectului este de 17.952.438,99 lei (inclusiv T.V.A.), din care valoarea totală eligibilă este în cuantum de 17.144.013,82 lei, iar valoarea totală neeligibilă este în cuantum de 808.425,17 lei (la care se adaugă suma de 342.880,28 lei, respectiv  2% din valoarea totală eligibilă a proiectului care reprezintă cofinanțarea proiectului).


În contextul celor de mai sus am inițiar prezentul proiect de hotărâre și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale Programului Regional Vest pentru perioada de programare 2021-2027 – DECIZIA DE PUNERE ÎN APLICARE A COMISIEI nr. 7252 din 7.10.2022 de aprobare a programului regional “Vest” pentru sprijin din partea Fondului european de dezvoltare regională în cadrul obiectivului „Investiții pentru ocuparea forței de muncă și creștere economică” pentru regiunea Vest din România, CCI 2021RO16RFPR007, ale Legea nr. 277/2021 pentru aprobarea Ordonanţei de urgenţă a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, ale O.U.G. nr. 156/2020 privind unele măsuri pentru susţinerea dezvoltării teritoriale a localităţilor urbane şi rurale din România cu finanţare din fonduri externe nerambursabile, ale Regulamentului (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

